GB Airways

GB Airways er et tidligere britisk flyselskap som ble etablert i 1931 som en avlegger av rederiet MH Bland i Gibraltar. Den gang het det Gibraltar Airways og hadde flyvninger mellom Gibraltarklippen og byen Tanger i Marokko. Flyflåten besto da av et amfibiefly av typen Saro A.21 Windhover. Før det ble oppløst ved salg hadde det sitt hovedkontor i «The Beehive», en tidligere terminalbygning på London Gatwick lufthavn i England.«The Beehive» 

 Historie 
Under den andre verdenskrig representerte flyselskapet Imperial Airways/BOAC, og etter krigen, i 1947, begynte det et partnerskap med det nyopprettede British European Airways (BEA). BEA begynte å fly mellom London og Gibraltar, og knyttet seg opp til Gibraltar Airways' ruter til Marokko. BEA overtok 49 prosent av eierskapet i flyselskapet som da ble omdøpt til GibAir. Ruten London Heathrow til Gibraltar ble drevet av de to selskapene i fellesskap. Selv om BEA i 1974 ble slått sammen med BOAC for å danne selskapet British Airways, ble det finansielle og operative partnerskapet med GibAir fortsatt. GibAir hadde også egne tjenester fra Gibraltar, hovedsakelig til Marokko, men også charterturer til Portugal og Frankrike. Flytypen Douglas DC-3 utgjorde flåten for disse rutene. I 1960 hadde flyselskapet hovedkvarter i Cloister Building i Gibraltar. «World Airline Directory», Flight International. 8. april 1960. 500

I 1985 var flyselskapet kjent som GB Airways, «World Airline Directory», Flight International. 30. mars 1985. 83. I 1989 flyttet selskapet sitt operative hovedkvarter fra Gibraltar og til Storbritannia for å øke omfanget for utvidelse. En base ble etablert ved London Gatwick lufthavn og selskapets navn ble GB Airways Ltd den 23. januar 1989. 

Det grafiske uttrykket på dets flyflåte av Boeing 737 var hovedsakelig hvitt med røde og blå parallelle striper nedover midten av flyskroget som dannet en hakestropp ved flyets nese. Tvillingstripene ble gjentatt på halefinnen med en rød pil som dannet en diamantformet midtre del. En stilisert versjon av denne diamantlogoen ble benyttet fram til selskapet ble kjøpt opp av EasyJet i 2008. «EasyJet completes acquisition of GB Airways», Easyjet.com 1. september 2008 Pilling, Mark (23. april 2008): «The story behind how GB Airways was sold to EasyJet», Flightglobal Samarbeidet med British Airways ble befestet i 1995 da det ble fullstendig franchisingoperatør. Denne avtalen fortsatte fram til 2010 da de medvirkende flyene ble omgjort til British Airways og dets design på flyflåten ble endret tilsvarende. Selskapet sådan opphørte å eksistere ved oppkjøpet av EasyJet i 2008.

 Flyflåte
GB Airways flåte omfattet følgende fly per mars 200):Civil Aviation Authority Aircraft Register
 9 Airbus A320-200 
 6 Airbus A321-200
Per februar 2008  hadde flyene en gjennomsnittlig alder på 4,7 år.GB Airways Average Fleet Age

Ulykker og hendelser  
Den 23. november 1988 ble en Vickers Viscount skadet under landing på Ibn Batouta internasjonale lufthavn. Skadene var så omfattende at det ikke var økonomisk forsvarlig med reparasjoner. «Accident description», Aviation Safety Network.

 Referanser 

 Eksterne lenker
 GBairways via Archive.org
 Easyjet.com
 GB Airways Route Map

Kategori:Tidligere britiske flyselskaper
Kategori:Gibraltars historie
Kategori:Flyselskaper etablert i 1931
Kategori:Flyselskaper nedlagt i 2008